Page:King Alfred's West-Saxon Version of Gregory's Pastoral Care (2).djvu/359

350 ungesibsumnesse gefremed, ðonne he on gescead wislicum ingeðonce forliest ðæt ða dumbau nietenu gehealden habbað on hiora gecynde. Ongean ðæt sint to manianne ða gesibsuman, ðonne hie lufiað to sibbe þe hie her habbað swiður ðonne hit ðearf sie, & ne wilniað na ðæt hie to ðære ecean sibbe becumen. Ac sio stilnes þe hie ðær wilniað oft swiðe hefiglice dereð hiora ingeðonce, forðæm swæ him ðios stilnes & ðios ieðnes ma licað, swæ him læs licað ðæt ðæt hie to gelaðode sindon, & swæ hiene swiður lyst ðisses andweardan lifes, swæ he læs secð ymb ðæt ece. Be ðissum ilcan cwæð Crist ðurh hiene selfne, ða ða he ðas eorðlican sibbe tosced & ða hefоnlican, & his apostolas spon of ðisum andweardan to ðæm ecean, he cwæð: Mine sibbe ic eow selle, & mine sibbe ic læte to iow. Swelce he cwæde: Ic iow [on]læne ða gewitendan, & ic eow geselle ða ðurhwuniendan. Gif ðonne ðæs monnes mod & his lufu bið behleapen eallunga on ða lænan sibbe, ðonne ne mæg he næfre becuman to ðære þe him geseald is. Ac swa is ðios andwearde sibb to habbanne ðæt we hie sculon lufian, & ðeah oferhycgean, ðylæs ðæt mod ðæs þe hie lufað on synne befealle, gif he hie to ungemetlice lufað. Eac sint to manianne ða gesibbsuman ðæt hie to ungemetlice ðære sibbe ne wilnien, ðylæs hie for ðære wilnunga ðisse eorðlican sibbe forlæten untælde oðerra monna yfle ðeawas, & hiene ðonne selfne swæ aðiede from ðære sibbe his Sceppendes mid ðære geðafunga ðæs unryhtes; ðylæs, ðonne þe him ondræt ða towesnesse utane, he sie innan asliten from ðæm geðoftscipe ðæs incundan Deman. Hwæt is elles ðios gewitendlice sibb, buton swelce hit sie sum swæð ðære ecean sibbe? Hwat mæg bion

some, when with their rational intellect they neglect what the dumb animals preserve in their kind. The peaceful, on the other hand, are to be admonished, when they love the peace that they have here more than they ought, and do not desire to attain to eternal peace. But the tranquillity they desire often injures their minds very severely, because, the more this tranquillity and ease please them, the less they are pleased with that to which they are called, and the more they desire this present, the less they aspire to the eternal life. Of this game Christ spoke through himself, when he distinguished between this earthly and the heavenly peace, and diverted his apostles from the present to the eternal peace, saying: “My peace I give to you, and my peace I leave with you.' As if he had said: "I lend you this